Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 565/12/8803	Košice II, XXXXX
EEČ : 2-64-364-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, XXXXX
Obsahom zmieru je:
obvinená

1.- dňa 10.10.2012 pri mediácii na Okresnom súde XXXXX XXXXX vyhlásila, že spáchala skutok, ktorý je predmetom trestného stíhania tak, ako je uvedený v uznesení o vznesení obvinenia vydaného policajným orgánom Okresného riaditeľstva PZ, Obvodné oddelenie XXXXX - XXXXX sp. zn. ORP-XXXXX zo dňa 17.08.2012.

2. - dňa 10.10.2012 za prítomnosti mediačného úradníka na Okresnom súde XXXXX XXXXX sa splnomocnencovi poškodenej strany ospravedlnila za konanie, toto oľutovala s prísľubom, že sa obdobného konania v predajných priestoroch nedopustí, čo bolo prijaté ako postačujúce, bez uplatnenia iných nárokov.
 
3. - dňa 10.10.2012 zložila na účet Okresnej prokuratúry XXXXX II, č. účtu
XXXXX finančnú čiastku vo výške 40,- €, určenú vo výške 20,- € štátu na peňažnú pomoc obetiam trestnej činnosti a vo výške  20,- € v prospech XXXXX XXXXX č. účtu XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
realizované policajtom Obv.odd. PZ XXXXX - XXXXX pod spisovou značkou XXXXX

	V trestnej veci vedenej proti XXXXX, nar. XXXXX pre prečin krádeže podľa § 212 ods. 2 písm. f/ Trestného zákona,  ku ktorému malo dôjsť na tom skutkovom základe, že 

- v XXXXX na ul. XXXXX v čase okolo 13,55 h dňa 17.08.2012 odcudzila tovar a to 1 ks osemsmerovky, 1x žiarovky, 1x paradontax, 2x sprchový gél a sadu pohárov v celkovej hodnote 15,62 € a to tak, že si tovar schovala do igelitového sáčka, ktorý mala pri sebe a takto bez zaplatenia prešla pokladničnú zónu, za ktorou bola zastavená a kontrolovaná pracovníkom bezpečnostnej služby XXXXX čím takto svojim konaním spoločnosti XXXXX so sídlom XXXXX, XXXXX XXXXX XXXXX spôsobila škodu vo výške 15,62 €, pričom bola za obdobný čin v predchádzajúcich dvanástich mesiacoch prejednaná Obvodným oddelením PZ XXXXX - XXXXX pokutou nezaplatenou na mieste vo výške 30,- €, č. XXXXX a toto rozhodnutie nadobudlo právoplatnosť dňa 28.06.2012,

Odôvodnenie: 
	Uznesením policajného orgánu Okresného riaditeľstva PZ, Obvodné oddelenie XXXXX XXXXX sp. zn. ORP-XXXXX zo dňa 17.08.2012 bolo vznesené obvinenie XXXXX pre vyššie uvedený prečin na tom skutkovom základe ako je to uvedené vo výrokovej časti tohto uznesenia.

Preskúmaním príslušného spisového  materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

Obvinená XXXXX a poškodená strana prostredníctvom splnomocnenca uzavreli dňa 10.10.2012 za prítomnosti probačného a mediačného úradníka na Okresnom súde XXXXX XXXXX dohodu o zmieri, v rámci ktorej poškodená strana nežiada žiadnu náhradu škody, žiada však ospravedlnenie od obvinenej a prísľub do budúcna, že sa z jeho strany nebude takéto konanie opakovať v predajných priestoroch XXXXX
	
Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoje konanie oľutovala, poškodenej sa ospravedlnila a prisľúbila, že takéto konanie sa už nebude v budúcnosti opakovať, čo bolo prijaté ako postačujúce, bez uplatnenia iných nárokov.

Dňa 10.10.2012 obvinená XXXXX zložila na účet Okresnej prokuratúry XXXXX XXXXX č. XXXXX (variabilný symbol XXXXX, peňažnú sumu vo výške 40,-€, určenú vo výške 20,- € štátu na peňažnú pomoc poškodeným obetiam trestnými činmi a vo výške 20,- € občianskemu združeniu - XXXXX so sídlom v XXXXX v prospech účtu XXXXX

Táto suma je primeraná závažnosti spáchaného trestného činu.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na bezúhonnú osobu obvinenej, na jej osobné a majetkové pomery som dospel k záveru, že takýto spôsob rozhodnutia je dostačujúci, pričom využitie odklonu v trestnom konaní bude mať pozitívny motivačný stimul pre vyvarovanie sa obdobného konania v budúcnosti.

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jaroslav Krak
prokurátor